Alfa se Giulia: Elegante en luukse Italiaanse ryperdWanneer mens aan emosionele, eksotiese rygoed dink, duik die Italianers altyd op. Motormense soos Brendon Staniforth, Maroela Media se motorjoernalis, en Jeremy Clarkson sê: “Jy is nie ŉ ware petrolkop indien jy nog nooit ŉ Alfa besit het nie.” Die Giulia se ontwerp is pure Alfa en danksy uitsonderlike verrigting en padhouvermoë is ŉ rit in die Giulia werklik ŉ belewenis. Die Giulia is ŉ pragtige sedanmotor. Vier deure, ŉ lekker kattebak en perfekte proporsies. Baie mooier as al die sportnutsvoertuie wat ons paaie so oorheers. Die binneruim is luuks en die Giulia spog met ŉ panoramiese sondak, dubbelsone-klimaatbeheer, ŉ 8,8″-raakskerminligtingstelsel wat Apple CarPlay en Android Auto bied, uiters gemaklike leersitplekke en ŉ sportiewe verhitte leerstuurwiel, ŉ draadlose laaimat en USB-poorte vir die passasiers voor en agter. Al dié dinge klink dalk indrukwekkend, maar dit is die samehorigheid wat die Giulia op die pad bied wat beïndruk. Die Giulia is uiters luuks, én sportief. Die Giulia ry soos ŉ droom – 0-100km/h in 5,7 sekondes met die 2.0‑viersilinderturbopetrolenjin wat 206 kW en 400 Nm bied. Alfa beweer dat die Giulia 6 l/100 km kan handhaaf, maar ek twyfel. Die enjin gaan gepaard met ŉ 8-spoed-ZF‑ outomatiese ratkas en die Giulia sal voluit 240 km/h haal … en dus kry “voet in die hoek sit” hier nuwe betekenis. Die ritgehalte is uit die boonste rakke en dit voel amper of jy een word met dié Italiaanse ryperd. Die 50/50-gewigsverspreiding bied fantastiese padhouvermoë danksy die gebruik van ultraligte materiale. Dit is weinig dat mens ŉ moderne motor vind met goeie ritgehalte én padhouvermoë. Gewoonlik moet mens kies – die een of die ander. Die Giulia kom met aktiewe spoedbeheer wat beteken dat hy self rem en weer versnel om in pas met die verkeer te bly. Baanhouhulp en blindekolwaarskuwing help om dinge mooi veilig te hou in die Alfa. Daar is ook ses lugsakke, sluitweerremme, vastrap- en stabiliteitsbeheer, elektroniese remkragverspreiding en botsingswaarskuwing met noodremhulp … ŉ vol suite van aktiewe en passiewe veiligheidstelsels. Indrukwekkend. Op die oop pad is waar funksionaliteit, soos die drie rymodusse (Dynamic, Natural en Advanced Efficiency), 19″-allooiwiele, xenon-hoofligte met LED-dagryligte, parkeerafstandbeheer, ŉ trukamera en banddruksensors, die Alfa bó dié van sy mededingers plaas. Die rathefboom wat met leer oorgetrek is, verseker dat jy met gemak deur die ratte kan wissel. Wanneer jy self die ratwisseling wil doen, is daar spane wat vas is aan die stuurkolom en nie saam die stuurwiel draai nie. Ek het ŉ bietjie kopgekrap oor hoe om die Alfa op te som. Já, dit is baie geld, maar dit is ŉ besonderse pronkmasjien. Die Giulia is uiters elegant en sorg vir ŉ uitsonderlike ry-ervaring. Kan ek ŉ rooie kry, asseblief? Die reeks lyk só: Topspoed 240 km/h Topspoed 307 km/h Topspoed 307 km/h Topspoed 307 km/h Die reeks word gedek deur ŉ 5-jaar/100 000 km-waarborg en omvattende instandhoudingsplan. Die kompetisie lyk só: Topspoed 250 km/h 5 jaar/100 000 km- omvattende instandhoudingsplan Topspoed 200 km/h 8 jaar/195 000 km- batterywaarborg 7 jaar/105 000 km- omvattende instandhoudingsplan Topspoed 250 km/h 5 jaar/100 000 km- omvattende instandhoudingsplan Elkeen van dié mededingers is mooi of spesiaal uit eie reg. Hulle verskil wel ook almal heelwat. Gaan toetsbestuur almal, een gaan jou hartsnare roer.